paragraph_text: Istakli su se u borbama s Turcima za utvrđeni grad Klokoč, ali ga Turci nakratko osvajaju 1566. te u tom napadu ubijaju kapetana grada Ivana Maretića. Turci, međutim, osvajaju grad 1592. nakon čega ga Maretići napuštaju i sele se po Hrvatskoj, ali i BiH gdje se ističu kao ratoborna obitelj. U BiH od njih ostaje na području Čalića obitelj Glamuzina. Tijekom velike seobe katoličkog življa iz BiH u Hrvatsku 1687., sele se i Maretići od bojazni od turske osvete jer su postali poznati kao harambaška obitelj. Većina ih se naselila u okolicu Sinja u mjesto Dicmo. Poznat je harambaša Ilija Maretić, koji se doselio sa svojom devetoročlanom obitelji, a mletačke vlasti mu povjeravaju zapovjedanje s jednom od dvije banderije u dicmanjanskoj kotlini. Petorica Maretića bili su franjevci. Od Maretića je vjerojatno najpoznatiji hrvatski jezikoslovac i leksikograf Tomislav Maretić.